Likiškėlių ežeras
54°23′0″ š. pl. 23°59′10″ r. ilg.﻿ / ﻿54.38333°š. pl. 23.98611°r. ilg.﻿ / 54.38333; 23.98611 Likiškėlių ežeras – ežeras Lietuvoje, Alytaus rajone, Alytaus miesto pietvakariniame pakraštyje, Likiškėlių kaime. Ežeras ovalo formos, ilgis iš šiaurės rytų į pietvakarius – 0,13 km, plotis – iki 0,09 km. Altitudė 97,1 m. Krantai žemi, tik vakarinis kiek aukštesnis, apaugę medžiais ir krūmais. Pietinėje pakrantėje auga miškelis, kitose pakrantėse plyti pievos. Pietryčiuose išteka Kirmijos upelis (Nemuno intakas) ir telkšo nedidelis tvenkinukas (0,33 ha).